OzLabs/hebrew-wiki-articles huggingface dataset:
אקאליזה קזה גארה

אקאליזה קזה גארה היא פעילת טכנולוגיות מידע ויזמית מרואנדה. גארה פעילה בהנגשת התחום לנשים וזכתה בפרסים מממשלת רואנדה ומאיגוד הטלקומוניקציה הבין-לאומי על פעילותה. גארה הקימה חברת ייעוץ טכנולוגי ועיצוב אתרים כמו גם סטודיו לאנימציה. היא תוארה כ"אחת מהנשים הרואנדיות הבודדות שעשו צעדים משמעותיים לינוי פני הטכנולוגיה במדינה" והיא חברת קהילת המעצבים הגלובלית של הפורום הכלכלי העולמי.

== קריירה ==
אקאליזה קזה גארה נולדה באוגנדה וחיה בתקופות שונות בחייה בדרום אפריקה, קניה, ארצות הברית, צרפת, שווייץ ואיטליה. יש לה תואר ראשון בטכנולוגיה ועיצוב של מולטימדיה מאוניברסיטת קנט בקנטרברי, אנגליה<ref name="east2"></ref>. עם סיום התואר השתקעה גארה בקיגאלי בירת רואנדה והתקבלה לעבודה ראשונה ב־2009 בעקבות מכרז תחרותי לעיצוב אתר למזכירות בניית הקיבולת של הסקטור ציבורי בממשלה. גארה היה אז בת 23 ונאלצה להשאיל מחשב נייד מהלקוח כדי להשלים את המשימה<ref name="east2" /><ref name="klab4"></ref>. גארה הקימה את חברת המולטימדיה "שייקינג סאן" כדי לגייס לקוחות נוספים בתחומי העיצוב הגרפי, עיצוב האתרים והכשרת רואנדים צעירים בתחומים הללו<ref name="east2" /><ref name="klab4" />. החברה עיצבה אתרים למשרד התכנון הפיננסי והכלכלי ולמשרד המשאבים הטבעיים של רואנדה<ref name="klab4" />.

מאז ספטמבר 2012 גארה עבדה כמנטורית ב־kLab, ארגון שמספק תמיכה ומנטורינג טכנולוגיים לתושבי קיגאלי, והייתה פעילה ב־ICT רואנדה שמאגדת נשים שמתמחות בתחומי טכנולוגיות מידע ותקשורת ומקדמת את התחום כמסלול קריירה לנשים<ref name=east2/><ref name=klab4/>. גארה היא חברה בהאב של קהילת המעצבים העולמית של הפורום הכלכלי העולמי בקיגאלי<ref name="venture"></ref>. בשנת 2012 היא קיבלה את פרס הנשים היזמות הבולטות במידע, תקשורת וכלכלה דיגיטלית מטעם משרד הנוער והמידע, התקשורת והכלכלה הדיגיטלית<ref name="venture" />. באותה שנה היא הייתה אחת מארבע יזמיות רואנדיות שהוכרו כבולטות בתחומן על ידי איגוד הטלקומוניקציה הבין-לאומי<ref></ref>. היא הייתה חלוצה בשימוש בהאשטאג RwOT# (רואנדים בטוויטר)<ref name="kig"></ref>.

בשנת 2013 מינתה מיקרוסופט את גארה כנציגת נוער למזרח אפריקה, מינוי ראשו של אדם מרואנדה לתפקיד. היא שימשה אחת מארבע חברי מועצת הנוער המייעצת ליוזמת 4Africa של מיקרוסופט<ref name="east2" /><ref name="venture" /><ref></ref>.

גארה ייסדה את סטודיו האנימציה יאמבי<ref name="kig" />. פרויקט האנימציה הראשון שביצעה גארה ב־2014 היה סידרה של סיפורים חינוכיים לילדים<ref name="venture" />. נכון לשנת 2024 האתר של סטודיו יאמבי אינו פעיל.

ב-2018 צירף מזכ"ל האו"ם אנטוניו גוטרש את גארה פאנל הגבוה לשיתוף פעולה דיגיטלי. לדבריו של גוטרש "טכנולוגיות דיגיטליות תורמות משמעותית למימוש מטרות של פיתוח בר-קיימא והן חוצות גבולות בין לאומיים בצורה ייחודית. לפיכך, שיתוף פעולה חוצה תחומים וחוצה גבולות הוא קריטי למימוש הפוטנציאל החברתי והכלכלי של טכנולוגיות דיגיטליות, להקטנת הסיכונים הכרוכים בהן ולצימצום תופעות לוואי בלתי צפויות."<ref></ref>

גארה מתוארת כ"אחת מקומץ נשים רואנדיות צעירות שעשו צעדים משמעותיים בשינוי פני הטכנולוגיה במדינה"<ref name="east2" />. היא לקחה חלק בקורסים "שלום דרך עסקים" ו"אקדמיה למנהיגות בתחרותיות ושגשוג" במכון קובה למחשוב<ref name="klab4" /><ref></ref>.

== פרסים ==
* דוקטור לשם כבוד מאוניברסיטת קנט.
* חברת וועדת הייעוץ 4Africa של מיקרוסופט.
* חברת פאנל מזכ"ל האו"ם לשיתוף פעולה דיגיטלי.

== הערות שוליים ==

קטגוריה:נשים רואנדיות
גרנט פישר

גרנט ג'קסון פישר (באנגלית: Grant Jackson Fisher; נולד ב-22 באפריל 1997) הוא אתלט אמריקאי, זוכה מדליית ארד אולימפית (פריז 2024), מקום רביעי באליפות העולם (יוג'ין 2022), סגן אלוף ארצות הברית (2022) ושיאן ארצות הברית בריצת 10000 מטר. מקום שישי באליפות העולם (2022), אלוף ארצות הברית (2022) ושיאן ארצות הברית בריצת 5000 מטר.

==ביוגרפיה==
גרנט נולד בקלגרי באלברטה שבקנדה לסוניה ודן פישר. יש לו אחות גדולה, היילי, ואח צעיר, מארק , שחקן כדורגל. הוא גדל בגרנד בלאן, מישיגן ולמד באוניברסיטת סטנפורד בפאלו אלטו, קליפורניה. הוא מתאמן בהדרכתו של מייק סקנל.

===2021===
באולימפיאדת טוקיו שנערכה באוגוסט 2021 סיים במקום חמישי בריצת 10000 מטר בתוצאה של 27:46.39 דקות ובמקום תשיעי בריצת 5000 מטר בתוצאה של 13:08.40 דקות.

===2022===
====מקום רביעי באליפות העולם====
באליפות העולם שנערכה ביוג'ין, אורגון, ארצות הברית ביולי 2022 הוא סיים במקום רביעי בריצת 10000 מטר בתוצאה של 27:28.14 דקות, 17 מאיות השנייה איטי ממדליית ארד ובמקום שישי בריצת 5000 מטר בתוצאה של 13:11.65 דקות.

===2024===
====מדליית ארד אולימפית====
באולימפיאדת פריז שנערכה ביולי זכה במדליית ארד בריצת 10000 מטר בתוצאה של 26:43.46 דקות, אחרי ג'ושוע צ'פטגאי מאוגנדה שקבע שיא אולימפי חדש של 26:43.14 דקות, לפני בריהו ארגאווי מאתיופיה (26:43.44 דקות).

== שיאים אישיים ==
===אצטדיון===
* ריצת 1500 מטר: 3:34.90 דקות (2024)
* ריצת מייל: 3:59.38 דקות (2015)
* ריצת 3000 מטר: 7:25.47 דקות (2023), שיא אמריקה
* ריצת 2 מייל: 8:11.09 דקות (2021)
* ריצת 5000 מטר: 12:46.96 דקות (2022), שיא אמריקה
* ריצת 10000 מטר: 26:33.84 דקות (2022), שיא אמריקה

===אולם===
* ריצת 1500 מטר: 3:34.99 דקות (2023)
* ריצת 3000 מטר: 7:35.82 דקות (2023)
* ריצת 2 מייל: 8:03.62 דקות (2024), שיא אמריקה
* ריצת 5000 מטר: 12:51.84 דקות (2024)

==קישורים חיצוניים==

קטגוריה:רצים אמריקאים למרחקים בינוניים
קטגוריה:רצים אמריקאים למרחקים ארוכים
קטגוריה:זוכי מדליית ארד אולימפית אמריקאים: אתלטיקה
קטגוריה:בוגרי אוניברסיטת סטנפורד
קטגוריה:אתלטים אמריקאים באולימפיאדת פריז (2024)
קטגוריה:אמריקאים שנולדו ב-1997
אורי וירצבורגר

אורי (שרגא) וירצבורגר (נולד ב-1932) הוא מבכירי תחום האנרגיה בישראל שכיהן בין היתר כמנכ"ל משרד האנרגיה, מנכ"ל פרויקט תעלת הימים ומנכ"ל בנק טפחות.

== ביוגרפיה ==
וירצבורגר נולד בשנת 1932 בעיר מנהיים שבגרמניה ליצחק אריה (זיגמונד לאופולד) (1891–1953), ומרים (מירה) לבית מאיר (1899–1986). אביו שירת בין השנים 1916–1918 בצנזורה בצבא הגרמני, והיה הבעלים של בית מסחר סיטונאי למוצרי מזון, שם עבדה גם אימו כפקידה בשנים 1914–1928. בשנת 1935, לאחר עליית היטלר לשלטון, נסע האב לארץ ישראל כדי לבדוק אפשרויות לעלות אליה. עם שובו לגרמניה לקה בליבו, ורק בשנת 1938 השיגה המשפחה סרטיפיקט, עלתה לארץ ישראל והתיישבה בתל אביב ברחוב דיזנגוף 179. וירצבורגר בן השש החל ללמוד בבית הספר היסודי "מוריה", ומשם המשיך לבית הספר התיכון העירוני הדתי ב'. כנער היה חבר בתנועת הנוער "עזרא".<ref></ref>

את שירותו הצבאי עשה בשנים 1950–1952 במחזור השני של הנח"ל, עם גרעין של בני עקיבא בקיבוץ סעד. לאחר השחרור למד גאולוגיה, מינרלוגיה וגאוגרפיה באוניברסיטה העברית (1952–1958), ובהמשך השלים תואר שני במינרלוגיה מאוניברסיטת לונדון (1966–1967).

== קריירה מקצועית ==
וירצבורגר שימש מנהל מחלקת המחצבים במכון הגיאולוגי (1959–1970),<ref name=":0"></ref> מנכ"ל מכרות נחושת תמנע (1970–1976)<ref></ref> וסמנכ"ל כימיקלים לישראל.

הוא הקים וניהל את מינהל המחקר למדעי האדמה במשרד האנרגיה (1977–1979),<ref></ref> ובהמשך כיהן כמנכ"ל חברת "רותם דשנים" (1981-1979), מנכ"ל פרויקט תעלת הימים,<ref></ref><ref></ref> והיה חבר הנהלת כי"ל (1985-1981).

ב-1990 מונה למנכ"ל משרד האנרגיה<ref></ref> תחת שר האנרגיה יובל נאמן,<ref></ref> אך לאחר בחירות 1992 סיים את תפקידו ושב לכהן בתפקידים שונים בכימיקלים לישראל.<ref></ref> כמו כן שימש במשך השנים בתפקיד יו"ר הדירקטורין של המכון למחקרי נפט וגאופיזיקה.<ref name=":0" />

בשנת 1993 מונה למנכ"ל בנק טפחות, תפקיד בו המשיך עד פרישתו לגמלאות בשנת 1998.<ref></ref> לאחר צאתו לגמלאות עסק במשך 14 שנה בתרגום מגרמנית של ספרו של יצחק (יוליוס) פרויס "הרפואה במקרא ובתלמוד" שראה אור לראשונה ב-1911. התרגום יצא לאור בהוצאת מאגנס בשנת 2012.<ref></ref>

== חיים אישיים ==
בשנת 1957 נישא למיכל לבית גולדשמידט, (1932- 2003), ילידת לייפציג, גרמניה. בשנים הראשונות חיו בקיבוץ סעד ובשנת 1961 עברו לירושלים.

נולדו להם ארבעה ילדים: יעל, לימים אנסבכר, (1958). רחל, לימים מאיר, (1961). אפרת, לימים מור-יוסף. (1964), ויצחק אריה (אריק) (1966). 

לאחר 47 שנות נישואים התאלמן וירצבורגר בשנת 2003 מאשתו מיכל, וב-2005 נישא מחדש לתרצה לבית שטרן (ילידת 1942), ידידת המשפחה.

== לקריאה נוספת ==
* אורי וירצבורגר – סיפור חיים: פרקי חיי – זכרונות משמונים השנים הראשונות תרצ"ב- תשע"ב, 2012-1932 בהוצאה משפחתית (תשע"ה, 2015).
* אורי וירצבורגר, (יוצר האוסף), אוסף אורי (שרגא) וירצבורגר, 01/01/1914-30/06/2017, סימול IL-INL-YBZ-0737, יד יצחק בן צבי, יד יצחק בן צבי;YBZ.0737.

== הערות שוליים ==

קטגוריה:ישראלים ילידי גרמניה
קטגוריה:בוגרי בית הספר מוריה (תל אביב)
קטגוריה:בוגרי בית הספר צייטלין
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת לונדון
קטגוריה:מנכ"לי משרד האנרגיה והתשתית
קטגוריה:מנכ"לים ישראלים
קטגוריה:בנקאים ישראלים
קטגוריה:גאולוגים ישראלים
קטגוריה:ישראלים שנולדו ב-1932
שפת אימי (שיר)

"שפת אימי" הוא סינגל שהוקלט על ידי הזמרת הישראלית קורין אלאל. את השיר הוציאה באוגוסט 1990 לאור חברת התקליטים CBS ישראל כסינגל המוביל מתוך אלבומה הרביעי של אלאל, "שפת אימי".

== על השיר ==
"שפת אימי" נכתב על ידי אהוד מנור, והולחן על ידי אלאל, שגם הפיקה אותו עם עובד אפרת. השיר מתאר חיפוש פנימי עמוק והרהורים על זהותה ושורשיה של אלאל. לאורכו, היא שואלת מה ומי מגדיר את זהותה, ומציינת שהיא נושאת בתוכה היסטוריה רחבה ואנשים רבים שעיצבו את חייה. היא מתארת את מסע החיים כתלול ומאתגר, שבו היא נושאת את השפה והתרבות של אימה, הממשיכים ללוות אותה במרוצת השנים.

בנוסף, הדוברת מתארת כיצד חלומותיה מדברים אליה ושואלים שאלות לשלומה, לזהותה ולמקורותיה. על-אף שהיא מציגה תעודה רשמית המגדירה את זהותה, עדיין מרגישה ששפת אימה נותרת חלק משמעותי ממנה. השיר מבטא את הקשר העמוק שלה לשורשים ולמורשת שלה.

== הצלחה מסחרית ==
ב-24 ביולי 1990 הוצג "שפת אימי" כמועמד לכניסה למצעד הפזמונים השבועי של רשת ג'. בשבוע שלאחר מכן נכנס לדירוג במקום העשירי. ב-21 באוגוסט עלה למקום השני – המיקום הגבוה ביותר אליו הגיע – שם שהה שבועיים רצופים. לבסוף, ב-25 בדצמבר יצא מהמצעד השבועי לאחר 19 שבועות צעידה רצופה.

== מיקומי שיא ==

== הערות שוליים ==

קטגוריה:שירי 1990
קטגוריה:סינגלים מ-1990
קטגוריה:שירי קורין אלאל
קטגוריה:שירים בעברית
קטגוריה:שירים שנכתבו על ידי אהוד מנור
קטגוריה:שירים שהולחנו על ידי קורין אלאל
קטגוריה:שירים שהופקו על ידי קורין אלאל
קטגוריה:שירים שהופקו על ידי עובד אפרת
קטגוריה:שירים על אמהות
קטגוריה:סינגלים בהוצאת 	CBS ישראל
ויקטור טלרוזה

ויקטור טלרוזה (ברוסית: Виктор Львович Тальрозе; 15 באפריל 1922, טולה - 22 ביוני 2004, נובאטו, קליפורניה) היה פיזיקאי סובייטי-רוסי ממוצא יהודי. הוא היה מומחה לבניית ספקטרומטר מסה וביצוע מחקרים בתחום זה.
==קורות חיים==
ויקטור טלרוזה נולד בשנת 1922 בטולה למשפחת יהודית. אביו היה רופא ואמו רופאת שיניים. בשנת 1939 הוא סיים בית ספר עם מדליית זהב והחל לימודי כימיה באוניברסיטת מוסקבה.

לאחר פלישת נאצים לברית המועצות טלרוזה התנדב לשורות הצבא האדום. הוא נפצע ולאחר החלמה חזר ליחידות הלוחמות. על השתתפות במלחמה הוא קיבל מספר עיטורים.

בשנת 1945 טלרוזה חזר ללימודים וסיים אותם בשנת 1947. הוא החל לעבוד בקבוצה שהייתה קשורה לבניית פצצה גרעינית סובייטית.

בשנת 1949 טלרוזה החל להתעניין בתחום ספקטרומטר מסה ושיטות מחקר בשימושו. בשנת 1952 הוא סיים עבודת תואר שלישי והחל לעבוד במכון לכימיה פיזיקלית של אקדמיה למדעים של ברית המועצות.

החל משנת 1952 טלרוזה היה מלמד במכון לפיזיקה וטכנולוגיה של מוסקבה. הוא כיהן בדרגת פרופסור, בשנת 1960 מונה לראש קתדרה ובמהשך היה דקאן של פקולטה לפיזיקה כימית ומולקולארית.

בשנת 1962 טלרוזה סיים עבודת פוסט דוקטורט והתקבל כחבר בהתכתבות לאקדמיה למדעים של ברית המועצות. בשנים 1972-1987 הוא היה סגן מנהל מכון של אקדמיה ובשנת 1987 מונה למנהל מכון לבעיות אנרגטיות בפיזיקה כימית. הוא כיהן בתפקיד זה עד לשנת 1995.

בשנת 1997 מצב בריאות אשתו הדרדר ולצורך טיפול מתאים המשפחה עם הילדים הבוגרים ומשפחותיהם עברה לארצות הברית. בהיותו בארצות הברית טלרוזה נתן יעוץ לאוניברסיטאות. הוא נפטר בשנת 2004.

טלרוזה היה מומחה לבניית שוגים שונים של ספקטרומטר מסה וניצולם במחקרים שונים. הוא כתב כ-440 מאמרים והיה בעל פטנטים. בהדרכתו הונחו מספר עבודות תואר שלישי ופוסט-דוקטורט.

על פעילותו לטלרוזה הונקו מספר עיטורים ופרס לנין. בשנת 2003 הוא קיבל מדליה של International Mass Spectrometry Foundation.

==קישורים חיצוניים==
* [https://naukarus.com/nekrologpamyati-chlena-korrespondenta-ran-viktora-lvovicha-talroze-1922-2004 ביוגרפיה] 
* [https://pubs.acs.org/doi/10.1016/j.jasms.2004.07.003 ביוגפריה] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:ממציאים יהודים
קטגוריה:ממציאים רוסים
קטגוריה:זוכי פרס לנין
קטגוריה:מקבלי עיטור לנין
קטגוריה:מקבלי עיטור אות הכבוד
קטגוריה:מקבלי עיטור מהפכת אוקטובר
קטגוריה:מקבלי עיטור הכוכב האדום
קטגוריה:בוגרי אוניברסיטת מוסקבה
קטגוריה:מקבלי עיטור המלחמה הפטריוטית הגדולה
קטגוריה:יהודים חברי האקדמיה למדעים של ברית המועצות
קטגוריה:יהודים חברי האקדמיה הרוסית למדעים
קטגוריה:ילידי 1922
קטגוריה:נפטרים ב-2004
יבגני גורדון

יבגני גורדון (ברוסית: Евгений Борисович Гордон; 8 בספטמבר 1940, קייב - 15 בינואר 2019, מוסקבה) היה פיזיקאי סובייטי-רוסי ממוצא יהודי. הוא היה מומחה בתחום פיזיקה של טמפרטורות נמוכות ופיזיקה כימית.
==קורות חיים==
יבגני גורדון נולד בשנת 1940 בקייב (אז בתחומי ברית המועצות כיום באוקראינה) למשפחת יהודית. אביו היה כימאי מומחה לבדיקות לצוריך קידום חקירה פלילית ואמו הייתה כימאית בתעשיה. 

בשנת 1957 גורדון סיים לימודי בית ספר ובשמל שנתיים ניסה להתקבל למוסדות להשכלה גבוה בקייב, אך ללא הצלחה. הוא נסע למוסקבה והתקבל ללימודים במכון לפיזיקה וטכנולוגיה של מוסקבה אותה סיים בהצטיינות בשנת 1965 והחל לימודי תואר שלישי. בשנת 1969 הוא סיים את העבודה שבוצע בהדרכת ויקטור טלרוזה.

בשנת 1969 גורדון החל לעבוד במכון לפיזיקה כימית של אדמיה למדעים של ברית המועצות. הוא עבד במכון עד לשנת 1987, החל משנת 1977 היה מנהל מעבדה.

בשנת 1981 גורדון סיים עבודת פוסט דוקטורט. במקביל לעבודה במכון גורדון היה מלמד במכון לפיזיקה וטכנולוגיה בה למד וכיהן בדרגת פרופסור. בהדרכת גורדון הוכנו 20 עבודות תואר שלישי ופוסט-דוקטורט.

יבגני גורדון היה מומחה במספר נושאים של פיזיקה כימית. הוא בנה לייזרים פורצי דרך. תוצאות מחקריו הוא הציג במספר כנסים בין-לאומיים. הוא כתב כ-200 מאמרים והיה שותף ל-14 המצאות.

יבגני גורדון נפטר בשנת 2019.

בשנת 2021 יצא לאור ספר על חייו ופעילותו.

==קישורים חיצוניים==
* [https://www.icp.ac.ru/media-store/FILES/History_of_institute/Gordon_book.pdf ביוגרפיה ותיאור הישגיו] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:פיזיקאים רוסים
קטגוריה:ילידי 1940
קטגוריה:נפטרים ב-2019
טיטן 34D

טיטאן 34D (באנגלית: Titan 34D) היה משגר שפותח מטיל בליסטי בין־יבשתי טיטן 2. המשגר שימש לשיגור חלליות בשנים 1982-1989. השינוי העיקרי לעומת המשגרים הקודמים היה שימוש במנוע חזק יותר במאיץ.

==תיאור המשגר==
לעומת דגמים קודמים במשגר הותקן מנוע חזק יותר עבור השלבים הראשונים. כשלב אחרון נוצלו יחידות מדגים שונים.

השיגור הראשון בוצע בשנת 1982 מכן שיגור LC-40 מנמל החלל קייפ קנוורל. בהמשך שיגורים בוצעו גם מ-SLC-4E בבסיס חיל האוויר ונדנברג. השיגורים נמשכו עד לשנת 1989. בסך הכול בוצעו 15 שיגורים מהם 12 הסתיימו בהצלחה.

בשנת 1985 במהלך השיגור השביעי התרחשה תקלה במשגר. לאחר חקירת האירוע הוחלט להתקין במשגר אמצעי ניטור נוספים שהיו מעברים למרכז הבקרה נתונים על מצב המערכות.

באפריל 1986 התרחשה תקלה נוספת מספר שניות לאחר שיגור. החלקים נפלו על אזור השיגור וכתוצא המכך כני שיגור 4E ו-4W יצאו מניצול עד לשיפוצם בשנת 1987.

התרחשו מספר תקלות ברצך דרשה חקירה מעמיקה. במהלכה התגלו מספר סיבות טכניות אפשריות והסיבה המדוקיית לא התגלתה.

בהמשך בוצעו מספר שיגורים שעבדו ללא תקלות.

==קישורים חיצוניים==

* [https://web.archive.org/web/20161228084822/http://astronautix.com/t/titan34d.html תיאור המשגר]
* [https://web.archive.org/web/20141225140441/http://www.astronautix.com/lvs/titan34d.htm תיאור המשגר] 
* [https://isachar-photography.photoshelter.com/gallery/-/G0000zMwLuIPyM_c/ תמונות מתקלה בשנת 1986]
 

קטגוריה:סדרת טילי טיטן
קטגוריה:תוכנית החלל האמריקאית
קטגוריה:חברת גלן ל. מרטין
צ'י קופטה

צ'י קופטה (בטורקית: Çiğ köfte) הוא מאכל טורקי העשוי מבשר בקר נא ובורגול ונחשב לנפוץ בטורקיה עיראק, סוריה ומדינות ומרכז אסיה<ref></ref><ref></ref>.

המאכל מורכב מבשר בקר נא, בורגול, בצל, פטרוזיליה, איזוט ועגבניות שאותם מערבבים יחד ולשים עד לקבלת מרקם אחיד<ref></ref><ref></ref>.

נהוג לאכול את המאכל כשהוא קר מיד לאחר שנעשה ולהגישו בליווי חסה, לימון פטרוזיליה, רכז רימונים ולחם<ref></ref>.

למאכל גרסאות שונות ומלבד הגרסה הבשרית, קיימת גם גרסה צמחונית העשויה מעדשים<ref></ref><ref></ref>.

== ראו גם ==
* קובה נייה
* סביצ'ה
* קרפצ'יו

== קישורים חיצוניים ==

* [https://www.ynet.co.il/articles/0,7340,L-4584249,00.html באלה הידיים: 5 פתיחים טורקיים], באתר ynet
* [https://www.hashulchan.co.il/מתכונים/ציקופתא/ צ'יקופתא - מאכל רחוב טורקי], באתר השולחן
* [https://www.danybar.co.il/recipe-cig-kofte-chee-kofta/ סיפורו של מתכון: צ'י-קופטה בורגול], באתר דני בר
* [https://www.mako.co.il/food-weekend/restaurant-reviews/Article-7aeb3150a767371026.htm ביקורת מסעדות: עת הקציצות], באתר Mako
* [https://www.ynet.co.il/food/article/b1gjxyuzj השף הטורקי של המסעדה הטורקית בנה תפריט מהסופרמרקט], באתר ynet

== הערות שוליים ==

קטגוריה:מאכלי בשר
קטגוריה:המטבח האזרי
קטגוריה:המטבח הארמני
קטגוריה:המטבח הטורקי
קטגוריה:מתאבנים
קטגוריה:המטבח הסורי
קטגוריה:בשר נא
אוליביה וונש

אוליביה וונש (באנגלית: Olivia Wunsch; נולדה ב-31 במאי 2006) היא שחיינית אוסטרלית, אלופה אולימפית (פריז 2024) במשחה שליחות 4x100 מטר חופשי.

== ביוגרפיה ==
וונש נולדה בנורת' סידני שבניו סאות' ויילס, אוסטרליה.

=== 2023 ===
==== אלופת עולם לנוער ====
באליפות העולם לנוער שנערכה בנתניה שבישראל בספטמבר זכתה ב-6 מדליות, מהן 5 זהב ו-1 ארד. מדליות זהב במשחה ל-50 מטר חופשי בשיא אליפות חדש של 24.59 שניות, במשחה ל-100 מטר חופשי בתוצאה של 53.71 דקות, במשחה שליחות 4x100 מטר חופשי בתוצאה של 3:36.52 דקות, במשחה שליחות 4x100 מטר מעורב בתוצאה של 4:00.86 דקות ובמשחה שליחים 4x100 מטר חופשי משולב בשיא עולם חדש לנוער של 3:24.29 דקות. במדליית הארד היא זכתה במשחה ל-50 מטר פרפר בתוצאה של 26.53 שניות.

=== 2024 ===
==== אלופה אולימפית ====
במבחנים האולימפיים האוסטרליים בשחייה קבעה מספר שיאים אישיים, ונכנסה לנבחרת האוסטרלית לאולימפיאדת פריז.<ref></ref><ref></ref> במשחקים עצמם זכתה במדליית זהב במשחה שליחות 4x100 מטר חופשי, לאחר ששחתה בשלב המוקדמות של המשחה.

== שיאים אישיים ==
=== בריכה אולימפית ===
* 50 מטר חופשי: 24.45 שניות (2024)
* 100 מטר חופשי: 53.17 שניות (2024)
* 200 מטר חופשי: 1:57.84 דקות (2024)
* 50 מטר פרפר: 26.34 שניות (2024)
* 100 מטר פרפר: 58.30 שניות (2024)

== ראו גם ==

== קישורים חיצוניים ==

== הערות שוליים ==

קטגוריה:שחייניות חופשי אוסטרליות
קטגוריה:שחייניות פרפר אוסטרליות
קטגוריה:אלופות אולימפיות אוסטרליות: שחייה
קטגוריה:שחייניות אוסטרליות באולימפיאדת פריז (2024)
קטגוריה:אוסטרליות שנולדו ב-2006
אייזו קנמוצו

אייזו קנמוצו (ביפנית: 監物永三; באנגלית: Kenmotsu Eizō; 13 בפברואר 1948) הוא מתעמל יפני לשעבר, שזכה בשבעה תארים עולמיים ומתוכם שלוש מדליות זהב אולימפיות בין 1968 לבין 1979. לאחר פרישתו, הפך למאמן יפני מוביל. הוא שימש גם כמנהל הספורט של אוניברסיטת ניפון למדעי הספורט וסגן נשיא איגוד ההתעמלות של יפן. בשנת 2006, קנמוצו הוכנס להיכל התהילה הבינלאומי של ההתעמלות.<ref name="sr">[https://www.sports-reference.com/olympics/athletes/ke/eizo-kenmotsu-1.html Eizo Kenmotsu] . sports-reference.com</ref><ref>[http://www.ighof.com/honorees/2006_Eizo_Kenmotsu.php Eizo Kenmotsu]. International Gymnastics Hall of Fame</ref>

== קורות חיים ==
קנמוצו היה בן 20 ו-8 חודשים באוקטובר 1968, כאשר הפך למתעמל מכשירים היפני הצעיר ביותר בהיסטוריה שזכה במדליית זהב אולימפית בנבחרת באולימפיאדת מקסיקו סיטי (1968) והחזיק בשיא רב השנים של כמעט 48 שנים, כאשר השיא נשבר סופית על ידי קנזו שיראי, שבאוגוסט 2016 רכש את הכבוד הזה כשהיה רק בן 19 ו-11 חודשים, באולימפיאדת ריו דה ז'ניירו (2016) - גם בגמר עם הנבחרת. באופן מקרי, שניהם זכו באופן דומה במדליה אולימפית אחת נוספת, כל אחד בארד אישי – קנמוצו על מתח ושירי בקפיצות – במשחקים האולימפיים הראשונים שלהם.

== קישורים חיצוניים ==

== הערות שוליים ==

קטגוריה:אלופים אולימפיים מיפן
קטגוריה:ציטוט עם תסריט בשפה זרה (יפנית)
קטגוריה:משתתפי אולימפיאדת מקסיקו סיטי (1968)
קטגוריה:משתתפי אולימפיאדת מינכן (1972)
קטגוריה:משתתפי אולימפיאדת מונטריאול (1976)
קטגוריה:ספורטאים יפנים
קטגוריה:מתעמלים יפנים
קטגוריה:יפן: אישים בספורט
קטגוריה:יפנים שנולדו ב-1948
מקסימיליאן ג'וליאני

מקסימיליאן ג'וליאני (באנגלית: Maximillian Giuliani; נולד ב-3 ביולי 2003) הוא שחיין אוסטרלי, זוכה מדליית ארד אולימפית (פריז 2024) במשחה שליחים 4x200 מטר חופשי.

== ביוגרפיה ==
=== 2024 ===
במבחנים האולימפיים האוסטרליים בשחייה זכה במשחה ל-200 מטר חופשי, ונכנס לנבחרת האוסטרלית לאולימפיאדת פריז.<ref></ref> במשחקים עצמם הוא זכה במדליית ארד במשחה שליחים 4x200 מטר חופשי בתוצאה של 7:01.98	דקות, יחד עם פלין סאות'הם, אלייג'ה וינינגטון ותומאס ניל, אחרי נבחרות השליחים של הממלכה המאוחדת (6:59.43 דקות) וארצות הברית (7:00.78 דקות). בנוסף, סיים במקום שביעי במשחה ל-200 מטר חופשי בתוצאה של 1:45.57 דקות.

== שיאים אישיים ==
=== בריכה אולימפית ===
* 50 מטר חופשי: 22.90 שניות (2023)
* 100 מטר חופשי: 48.21 שניות (2023)
* 200 מטר חופשי: 1:44.79 דקות (2023)
* 400 מטר חופשי: 3:55.35 דקות (2024)

== ראו גם ==

== קישורים חיצוניים ==

== הערות שוליים ==

קטגוריה:שחייני חופשי
קטגוריה:שחיינים אוסטרלים באולימפיאדת פריז (2024)
קטגוריה:זוכי מדליית ארד אולימפית אוסטרלים: שחייה
קטגוריה:אוסטרלים שנולדו ב-2003
Walks Like Rihanna

"Walks Like Rihanna" (בעברית: "הולכת כמו ריהאנה") הוא סינגל של להקת הבנים הבריטית-אירית הוונטד. השיר יצא באוסטרליה ב-10 במאי 2013, ובבריטניה ובאירלנד ב-23 ביוני 2013, כסינגל השלישי מתוך אלבום האולפן השלישי שלהם Word of Mouth. השיר נכתב על ידי אנדי היל ואלקטריק, והופק על ידי ד"ר לוק, סירקוט ואלקטריק.

נכון לאוגוסט 2024, השיר הושמע למעלה מ-13 מיליון פעמים ביוטיוב,<ref></ref> ולמעלה מ-76 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable plainrowheaders"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" |אוסטרליה
| 10 במאי 2013
| rowspan="2" |הורדת מוזיקה
| rowspan="5" |איילנד רקורדס, גלובל טאלנט רקורדס
|<ref></ref>
|-
! scope="row" | ארצות הברית
| 28 במאי 2013
|<ref></ref>
|-
! scope="row" | בריטניה
| rowspan="2" | 23 ביוני 2013
| rowspan="3" |הורדת מוזיקה, תקליטור
|<ref name="UK"></ref>
|-
! scope="row" | אירלנד
|<ref name="Ireland"></ref>
|-
! scope="row" |גרמניה
| 28 ביוני 2013
|
|}

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2013
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי סירקט
קטגוריה:שירים שהופקו על ידי ד"ר לוק
קטגוריה:שירים שהופקו על ידי סירקט
קטגוריה:שירים על מוזיקאים
קטגוריה:שירי דאנס-פופ
הייקי סבולאינן

הייקי סבולאינן (בפינית: Heikki Ilmari Savolainen; 28 בספטמבר 1907 – 29 בנובמבר 1997) היה מתעמל מכשירים פיני. הוא השתתף בחמש אולימפיאדות רצופות מ-1928 עד 1952 וזכה לפחות במדליה אחת בכל אחת מהן, מתוכן שתי מדליות זהב.

== קורות חיים וקריירה ==
בשנת 1928, הוא זכה בארד על סוס סמוכות, שהייתה המדליה האולימפית הראשונה אי פעם בהתעמלות עבור פינלנד. לאחר שזכה במדליה האחרונה שלו באולימפיאדת הלסינקי (1952), הוא הפך למדליסט ההתעמלות המבוגר ביותר, בגיל 44. הוא נשא את השבועה האולימפית בטקס הפתיחה של משחקי 1952.<ref>[http://www.olympic.org/uk/games/past/index_uk.asp?OLGT=1&OLGY=1952 IOC 1952 Summer Olympics]. olympic.org</ref> בשנת 1932, לסבולאינן ולחברו לקבוצה איינרי טרסווירטה היה אותו ציון במתח, אך הנבחרת הפינית הצביעה בעד הענקת מדליית הכסף לסבולאינן. ב-1948, הוא שוב קיבל אותו הניקוד כמו חבריו לקבוצה ויקו הוהטנן ופאבו אלטונן על סוס סמוכות, ומדליית הזהב חולקה בין השלושה.

בנוסף, הוא התחרה באליפות העולם בהתעמלות מכשירים ב-1931, שם, על אף שהיה המסיים במקום הראשון בתרגילים המשולבים, הוא לא כונה "אלוף העולם" מכיוון שהיה סעיף מיוחד בכללים, שכדי כל אדם שייקרא כראוי 'אלוף עולם', היה עליו להפגין רמה מסוימת של מיומנות בין כל 14 האירועים, ולקלוע לפחות 60% מכל הנקודות שניתן להעניק בכל אירוע, דבר שהוא לא עשה. אף על פי כן, הוא אכן זכה במדליית זהב אישית באותה אליפות עולם 1931 במתח.<ref></ref>

באליפות העולם זכה סבולאינן רק במדליה אחת, כסף קבוצתי ב-1950. במולדתו, הוא אסף 20 תארים בין השנים 1928 לבין 1950, כולל שישה תארים בודדים בין השנים 1928–1937.
סבולאינן בבית חולים שדה בתפקידיו בזמן המלחמה כרופא בדרגת רב-סרן
סבולאינן סיים את לימודיו כמורה לחינוך גופני בשנת 1931, וכדוקטור לרפואה בשנת 1939, ולאחר מכן החל לעבוד כרופא בעיר הולדתו קאיאני, פינלנד. במלחמת החורף שירת בדרגת לוטננט קולונל כרופא ראשי בבית חולים צבאי. במקביל, עבד סבולאינן עבור מגזין הספורט הפיני Urheilulehti בשנים 1932–1937. בין השנים 1946 ל-1959 כיהן כסגן נשיא התאחדות ההתעמלות הפינית, ובשנים 1946–1956 כנשיא התאחדות ההתעמלות של קאיאני, העיר שבה התגורר רוב חייו המאוחרים יותר.

סבולאינן הוא המתעמל הפיני היחיד שנכנס להיכל התהילה הבינלאומי של ההתעמלות (2004).<ref name="hof"></ref>

== לקריאה נוספת ==
* רשימת זוכי מספר מדלייות אולימפיות

== קישורים חיצוניים ==

* [https://www.gymnastics.sport/site/athletes/bio_detail.php?id=18813 Heikki Savolainen at the International Gymnastics Federation]
* [https://www.ighof.com/inductees/2004_Heikki_Savolainen.php Heikki Savolainen at the International Gymnastics Hall of Fame]
* [https://www.olympiakomitea.fi/kisat-ja-joukkue/urheilijat/heikki-savolainen/ Heikki Savolainen at Olympiakomitea.f]i (בפינית)

== הערות שוליים ==

קטגוריה:אלופים אולימפיים מפינלנד
קטגוריה:מלחמת החורף
קטגוריה:אנשי צבא פינים במלחמת העולם השנייה
קטגוריה:מתעמלים באולימפיאדת אמסטרדם (1928)
קטגוריה:משתתפי אולימפיאדת ברלין (1936)
קטגוריה:משתתפי אולימפיאדת לונדון (1948)
קטגוריה:רופאים צבאיים
קטגוריה:מתעמלים באולימפיאדת הלסינקי (1952)
קטגוריה:ילידי 1907
קטגוריה:נפטרים ב-1997
ג'קלין דוברוביץ'

ג'קלין דוברוביץ (באנגלית: Jacqueline Dubrovich; נולדה ב-18 ביולי 1994) היא סייפת (רומח) יהודייה-אמריקאית. אלופה אולימפית (פריז 2024), סגנית אלופת העולם (קהיר 2022), אלופת המשחקים הפאן אמריקאיים (2019) ברומח קבוצתי.

== ביוגרפיה ==
דוברוביץ' נולדה בפטרסון, ניו ג'רזי וגדלה בריברדייל, ניו ג'רזי. כיום, היא מתגוררת במייפלווד, ניו ג'רזי. היא בת למשפחה יהודית. הוריה היגרו מבלארוס לארצות הברית בסוף שנות ה-80. היא סיימה את לימודיה באוניברסיטת קולומביה ב-2016 עם תארים בפסיכולוגיה, זכויות אדם וספרות ותרבות רוסית.

===2019===
באליפות העולם בסיף שנערכה בבודפשט, הונגריה היא זכתה במדליית ארד ברומח קבוצתי לאחר ניצחון על צרפת בתחרות על מדליית הארד 45–43. במשחק חצי הגמר הנבחרת האמריקאית הפסידה לרוסיה 36–45 שזכתה במדליית הזהב. בתחרות רומח אישי היא הפסידה בסיבוב השני לאנה ליצ'ביסקה מפולין 13–14.

===2021===
באולימפיאדת טוקיו סיימה במקום רביעי בתחרות רומח קבוצתי לאחר הפסד בתחרות על מדליית הארד לאיטליה 23–45. בשבל חצי הגמר הנבחרת האמריקאית הפסידה לנבחרת רוסיה 42–45 שזכתה במדליית הזהב. בתחרות רומח אישי היא הפסידה בסיבוב השני ללאוני אברט מגרמניה 14–15.

===2022===
באליפות העולם בסיף שנערכה בקהיר, מצרים היא זכתה במדליית כסף ברומח קבוצתי לאחר הפסד במשחק הגמר לאיטליה 27–45. בתחרות רומח אישי היא הפסידה בסיבוב השני לאנה ליצ'ביסקה מפולין 14–15.

===2024===
====אלופה אולימפית====
באולימפיאדת פריז זכתה במדליית זהב ברומח קבוצתי ביחד עם לי קיפר, לורן סקראגס ומאיה ויינטרוב היהודיה, לאחר ניצחון בגמר על איטליה 45–39. בתחרות רומח אישי היא הפסידה בסיבוב השני לפלורה פסטור מהונגריה 12–15.

==קישורים חיצוניים==

קטגוריה:סייפות אמריקאיות
קטגוריה:סייפות יהודיות
קטגוריה:ספורטאים יהודים אמריקאים
קטגוריה:משתתפים יהודים באולימפיאדת טוקיו (2020)
קטגוריה:משתתפים יהודים באולימפיאדת פריז (2024)
קטגוריה:אלופות אולימפיות מארצות הברית
Capsize

"Capsize" הוא סינגל של הצמד האמריקאי Frenship והזמרת-יוצרת האמריקאית אמילי וורן . השיר יצא ב-18 ביוני 2016 בהוצאת חברת התקליטים קולומביה רקורדס.<ref></ref><ref></ref>

נכון לאוגוסט 2024, השיר הושמע למעלה מ-30 מיליון פעמים ביוטיוב,<ref></ref> ולמעלה מ-652 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable sortable plainrowheaders"
|-
!scope="col"|אזור
!scope="col"|תאריך
!scope="col"|פורמט
!scope="col"|חברת תקליטים
!scope="col" class="unsortable"|הערות
|-
! scope="row" |עולמי
| 18 ביוני 2016
| הורדת מוזיקה
| rowspan="2" |קולומביה רקורדס
| <ref></ref>
|-
! scope="row" |ארצות הברית
| 1 באוגוסט 2016
| rowspan="2" |להיט רדיו עכשווי
| <ref></ref>
|-
! scope="row" |איטליה
| 9 בספטמבר 2016
| סוני מיוזיק
| <ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירים באנגלית
קטגוריה:שירי אלקטרופופ
קטגוריה:סינגלים בהוצאת קולומביה רקורדס
זיין ויר

זיין ויר (באנגלית ובאיטלקית: Zane Weir; נולד ב-7 בספטמבר 1995) הוא אתלט איטלקי יליד דרום אפריקה, אלוף אירופה באולם (איסטנבול 2023) בהדיפת כדור ברזל.

== ביוגרפיה ==
ויר נולד בדרום אפריקה למשפחה ממוצא איטלקי, ובחר לייצג את איטליה.<ref></ref>

=== 2021 ===
באולימפיאדת טוקיו שנערכה באוגוסט סיים במקום חמישי בהדיפת כדור ברזל בשיא אישי חדש של 21.41 מטר, לאחר שבשלב המוקדמות קבע שיא אישי חדש של 21.25 מטר.

=== 2022 ===
באליפות העולם באולם שנערכה בבלגרד שבסרביה במרץ סיים במקום שישי בהדיפת כדור ברזל בשיא איטליה חדש של 21.67 מטר.

=== 2023 ===
==== אלוף אירופה באולם ====
באליפות אירופה באולם שנערכה באיסטנבול שבטורקיה במרץ זכה במדליית זהב בהדיפת כדור ברזל בשיא איטליה חדש של 22.06 מטר, לפני תומאש סטאנק מצ'כיה (21.90 מטר) ורומן קוקושקו מאוקראינה (21.84 מטר).

==== אלוף המשחקים האירופיים ====
במשחקים האירופיים שנערכו בקרקוב שבפולין ביוני זכה במדליית זהב בהדיפת כדור ברזל בתוצאה של 21.59 מטר.

באליפות העולם שנערכה בבודפשט שבהונגריה באוגוסט סיים במקום 11 בהדיפת כדור ברזל בתוצאה של 19.99 מטר.

=== 2024 ===
==== מקום רביעי באליפות עולם באולם ====
באליפות העולם באולם שנערכה בגלאזגו שבממלכה המאוחדת במרץ סיים במקום רביעי בהדיפת כדור ברזל בתוצאה של 21.85 מטר.

באולימפיאדת פריז שנערכה באוגוסט סיים במקום 11 בהדיפת כדור ברזל בתוצאה של 20.24 מטר.

== שיאים אישיים ==
=== אצטדיון ===
* הדיפת כדור ברזל: 22.44 מטר (2023)

=== אולם ===
* הדיפת כדור ברזל: 22.06 מטר (2023), שיא איטליה

== קישורים חיצוניים ==

== הערות שוליים ==

קטגוריה:הודפי כדור ברזל
קטגוריה:אתלטים איטלקים
קטגוריה:אתלטים דרום אפריקאים
קטגוריה:אלופי אירופה באתלטיקה
קטגוריה:הודפי כדור ברזל באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:איטלקים שנולדו ב-1995
קטגוריה:דרום אפריקאים שנולדו ב-1995
מאיה ויינטרוב

מאיה מיי ויינטרוב (באנגלית: Maia Mei Weintraub; נולדה ב-24 באוקטובר 2002) היא סייפת (רומח) יהודייה-אמריקאית. אלופה אולימפית (פריז 2024) ברומח קבוצתי.

== ביוגרפיה ==
וינטרוב נולדה וגדלה בפילדלפיה, פנסילבניה למשפחה יהודית. בתם של אליזבת סורין וג'ייסון וינטרוב (אנטמולוג המתמחה בעש ופרפרים).

===2022===
באליפות העולם בסיף שנערכה בקהיר, מצרים היא זכתה במדליית כסף ברומח קבוצתי לאחר הפסד במשחק הגמר לאיטליה 27–45. בתחרות רומח אישי היא הפסידה בסיבוב השלישי לסרה אזומה מיפן 12–15.

===2024===
====אלופה אולימפית====
באולימפיאדת פריז זכתה במדליית זהב ברומח קבוצתי ביחד עם לי קיפר, לורן סקראגס וג'קלין דוברוביץ' היהודיה, לאחר ניצחון בגמר על איטליה 45–39.

==קישורים חיצוניים==

קטגוריה:סייפות אמריקאיות
קטגוריה:סייפות יהודיות
קטגוריה:ספורטאים יהודים אמריקאים
קטגוריה:משתתפים יהודים באולימפיאדת פריז (2024)
קטגוריה:אלופות אולימפיות מארצות הברית
קטגוריה:אמריקאיות שנולדו ב-2002
איליוניס גיום

איליוניס גיום (בצרפתית: Ilionis Guillaume; נולדה ב-14 בנובמבר 1998) היא אתלטית צרפתייה ילידת האיטי, זוכת מדליית ארד באליפות אירופה (רומא 2024) בקפיצה משולשת.

== ביוגרפיה ==
גיום נולדה בהאיטי, ובשנת 2015 הגיעה למונפלייה שבצרפת.<ref></ref>

=== 2017 ===
==== סגנית אלופת אירופה עד גיל 20 ====
באליפות אירופה עד גיל 20 שנערכה בגרוסטו שבאיטליה ביולי זכתה במדליית כסף בקפיצה משולשת בתוצאה של 13.97 מטר.

=== 2024 ===
באליפות העולם באולם שנערכה בגלאזגו שבממלכה המאוחדת במרץ סיימה במקום שמיני בקפיצה משולשת בתוצאה של 14.01 מטר.

==== מדליית ארד באליפות אירופה ====
באליפות אירופה שנערכה ברומא שבאיטליה ביוני זכתה במדליית ארד בקפיצה משולשת בשיא אישי חדש של 14.43 מטר, אחרי אנה פלטיירו מספרד (14.85 מטר) וטוגבה דנישמאז מטורקיה (14.57 מטר).

באולימפיאדת פריז שנערכה באוגוסט סיימה במקום 12 בקפיצה משולשת בתוצאה של 13.78 מטר.

== שיאים אישיים ==
=== אצטדיון ===
* קפיצה משולשת: 14.43 מטר (2024)

=== אולם ===
* קפיצה משולשת: 14.11 מטר (2024)

==קישורים חיצוניים==

== הערות שוליים ==

קטגוריה:קופצות משולשת
קטגוריה:אתלטיות צרפתיות
קטגוריה:קופצות משולשת באולימפיאדת פריז (2024)
קטגוריה:צרפתיות שנולדו ב-1998
MKTO

MKTO הוא צמד פופ והיפ הופ אמריקאי, המורכב ממלקולם דייוויד קלי וטוני אולר.

הצמד היה מועמד בקטגוריית הלהקה פורצת הדרך של השנה של פרסי בחירת הנוער לשנת 2014.

== קריירה ==
ב-12 בנובמבר 2012, הצמד הוציא את הסינגל "Thank You". הסינגל הגיע בשיאו למקום השביעי בניו זילנד ולמקום השני באוסטרליה. כמו כן, הסינגל זכה לתואר הקלטה מסוג פלטינה מ-RMNZ ותואר הקלטה מסוג פלטינה מרובעת מ-ARIA.

ב-28 במאי 2013, הצמד הופיע בסינגל "Summer Paradise" של סימפל פלאן.

ב-20 ביוני 2013, הצמד הוציא את הסינגל "Classic". הסינגל הגיע בשיאו למקום התשיעי באוסטרליה, למקום ה-14 בבילבורד הוט 100 ולמקום השביעי בשוודיה. כמו כן, הסינגל זכה במספר תוארי הקלטה, בין היתר תואר הקלטה מסוג פלטינה משולשת מ-ARIA וכן תואר הקלטה מסוג פלטינה כפולה מ-BPI ו-RIAA. בנוסף לזאת, השיר היה מועמד בקטוגריית השיר החדש הטוב ביותר של פרסי המוזיקה של רדיו דיסני לשנים 2014 ו-2015.

ב-29 בנובמבר 2013, הצמד הוציא את הסינגל "God Only Knows". הסינגל הגיע בשיאו למקום ה-11 באוסטרליה ולמקום ה-19 בניו זילנד. כמו כן, הסינגל זכה בתואר הקלטה מסוג פלטינה מ-ARIA ובתואר הקלטה מסוג זהב מ-RMNZ.

ב-30 בינואר 2014, הצמד הוציא את אלבום האולפן הראשון שלהם, MKTO. האלבום הגיע בשיאו למקום ה-31 בבילבורד 200, למקום ה-21 בשוודיה, למקום השישי בניו זילנד ולמקום הראשון באוסטרליה. כמו כן, האלבום זכה לתואר הקלטה מסוג פלטינה מ-IFPI Danmark.

ב-17 באפריל 2014, הצמד הוציא את הסינגל "American Dream". השיר הגיע בשיאו למקום ה-12 בניו זילנד ולמקום ה-33 במצעד הפופ איירפליי. כמו כן, הסינגל זכה בתואר הקלטה מסוג זהב מ-ARIA ו-RMNZ.

ב-2 ביוני 2015, הצמד הוציא את הסינגל "Bad Girls". הסינגל הגיע בשיאו למקום ה-36 במצעד הפופ איירפליי ולמקום ה-80 באוסטרליה.

ב-24 ביולי 2015, הצמד הוציא את המיני-אלבום הראשון שלהם, Bad Girls EP.

ב-7 בספטמבר 2018, הצמד הוציא את הסינגל "How Can I Forget". הסינגל הגיע בשיאו למקום ה-38 במצעד הרצועות הדיגיטליות של ARIA.

== קישורים חיצוניים ==

* 

קטגוריה:אמני קולומביה רקורדס
קטגוריה:להקות טין פופ
קטגוריה:להקות שהוקמו בשנת 2010
Chameleon (שיר של סנדרה אן.)

"Chameleon" (בעברית: "זִקִית") הוא שיר שהוקלט על ידי הזמרת-יוצרת הרומנייה סנדרה אן. בשנת 2019.<ref name=":0"></ref> הוא יצא לאור ב-15 באוגוסט באותה השנה, בהוצאת חברת התקליטים טראנס מיוזיק, כסינגל שלא מתוך אלבום.<ref name=":1"></ref> את השיר כתבה סנדרה ביחד עם מונואר שהיה אחראי על הפקתו המוזיקלית.<ref name=":0" />

שמונה ימים לאחר יציאתו, הופץ וידאו קליפ נלווה שנועד לעזור בקידום המסחרי של "Chameleon".<ref name=":2"></ref>

== רקע וכתיבה ==
השיר נכתב על ידי מונואר וסנדרה אן. והופק על ידי מונואר גם כן.<ref name=":0" />

ב-17 בפברואר 2023, ארבע שנים מיציאתו המקורית, הוציאה גרסה נוספת של השיר שהפעמה שלה איטית יותר מזו המקורית.<ref></ref>

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-10 מיליון השמעות.<ref name=":1" />

== וידאו קליפ ==
הווידאו קליפ הרשמי של השיר פורסם ב-23 באוגוסט 2019, שמונה ימים לאחר יציאתו כסינגל. את הקליפ ביים סילביו מינדרוק.<ref name=":2" /> הקונספט שלו מגולל את סנדרה אן. בלב מדבר, כשהיא לבושה בתלבושות שונות שעוצבו על ידי QueenAtelier. לאורכו, היא מבצעת את הבתים ורוקדת תוך כדי.<ref name=":2" />

נכון לאוגוסט 2024 עומד מונה הצפיות של הקליפ על למעלה מ-42 מיליון צפיות.<ref name=":2" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|15 באוגוסט 2019
|סטרימינג • הורדה דיגיטלית
|טראנס
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי סנדרה אן.
קטגוריה:שירים באנגלית
קטגוריה:שירים שנכתבו על ידי סנדרה אן.
קטגוריה:שירים על בעלי חיים
Chasing the Sun

"Chasing the Sun" הוא סינגל של להקת הבנים הבריטית-אירית הוונטד, שיצא לראשונה ב-17 באפריל 2012 בארצות הברית. השיא מופיע כסינגל המוביל של אלבום האולפן השלישי של הלהקה, Word of Mouth וכסינגל החמישי של המיני-אלבום הראשון של הלקה, The Wanted.

נכון לאוגוסט 2024, השיר הושמע למעלה מ-149 מיליון פעמים ביוטיוב,<ref></ref> ולמעלה מ-207 מיליון פעמים בספוטיפיי.<ref></ref>

== מיקומי שיא ==

== נתוני מכירות ==

== היסטוריית יציאות לאור ==
{| class="wikitable"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
!הערות
|-
! ארצות הברית
| 17 באפריל 2012
| rowspan="9" |הורדת מוזיקה
|מרקורי רקורדס, גלובל טאלנט רקורדס
|<ref></ref>
|-
! דנמרק
| rowspan="8" | 27 באפריל 2012
| rowspan="8" |איילנד רקורדס, גלובל טאלנט רקורדס
|<ref name="ep"></ref>
|-
! פינלנד
|<ref></ref>
|-
! צרפת
|<ref></ref>
|-
! הולנד
|<ref></ref>
|-
! ניו זילנד
|<ref></ref>
|-
! ספרד
|<ref></ref>
|-
! שוודיה
|<ref></ref>
|-
! שווייץ
|<ref></ref>
|-
! ארצות הברית
| 15 במאי 2012
|להיט רדיו עכשווי
|מרקורי רקורדס, גלובל טאלנט רקורדס
|<ref></ref>
|-
! rowspan="2" | הממלכה המאוחדת
| 20 במאי 2012
|הורדת מוזיקה
| rowspan="3" |איילנד רקורדס, גלובל טאלנט רקורדס
|<ref></ref>
|-
| 21 במאי 2012
| rowspan="2" |תקליטור
|<ref name="autogenerated1"></ref>
|-
!גרמניה
| 27 ביולי 2012
|<ref name="gercd"></ref>
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2012
קטגוריה:שירים באנגלית
קטגוריה:שירים על השמש
קטגוריה:שירי אלקטרופופ
קטגוריה:שירי דאנס-פופ
קטגוריה:וידאו קליפים שבוימו על ידי דיירקטור X
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת איילנד רקורדס
קטגוריה:סינגלים בהוצאת מרקורי רקורדס
אלכס מיקה

אלכסנדרו קטלין מיקה (ברומנית: Alexandru Cătălin Mica; נולד ב-25 באוגוסט 1991) הידוע בשם אלכס מיקה הוא זמר ומוזיקאי רומני.<ref name=":0"></ref>

מיקה ידוע בשל להיטו הבין-לאומי "Dalinda" שזכה להצלחה רבה.<ref name=":1"></ref><ref name=":2"></ref>

==ביוגרפיה וקריירה==
אלכס גילה את חיבתו למוזיקה בגיל חמש. הוא התחיל לכתוב שירים בגיל חמש-עשרה.<ref name=":0" /> הוא גדל במחוז טימיש, עד גיל ארבע-עשרה, יחד עם הוריו, אחותו וסבו.

בשנת 2012 הוציא את השיר "Dalinda" שזכה להצלחה עולמית וסימן את פריצתו.<ref></ref> הוא דורג בראשי המצעדים ברומניה,<ref name=":1" /><ref name=":2" /> בישראל זכה להצלחה רבה ודורג בחמישייה הפותחת ברדיוס 100FM כמו גם במצעדים נוספים.<ref></ref> במצעד השנתי הלועזי שפורסם ב-31 בדצמבר 2012 במאקו, דורג השיר במקום העשרים-וחמש.<ref></ref>

בהמשך הקריירה שלו, הוציא שירים נוספים שזכו להצלחה מתונה אך לא שיחזרו את הצלחת הראשון. עם זאת, בשנת 2018 הוציא את הלהיט "Latina Loca" שצבר מיליוני השמעות ביוטיוב ובספוטיפיי.<ref name=":3"></ref><ref></ref> בשיר משתתפים וקאליף.<ref></ref><ref></ref> הווידאו קליפ הרשמי שלו פורסם בסמוך לכך.<ref name=":3" />

== קישורים חיצוניים ==

== הערות שוליים ==

קטגוריה:זמרים רומנים
קטגוריה:מוזיקאים רומנים
קטגוריה:רומנים שנולדו ב-1991
אולג צרניקל

אולג צרניקל (בגרמנית: Oleg Zernikel; נולד ב-16 באפריל 1995) הוא אתלט גרמני יליד קזחסטן, זוכה מדליית ארד באליפות אירופה (רומא 2024) בקפיצה במוט.

== ביוגרפיה ==
צרניקל נולד באלמטי שבקזחסטן, ובגיל 11 עבר עם משפחתו לגרמניה. 

=== 2014 ===
==== מדליית ארד באליפות עולם עד גיל 20 ====
באליפות העולם עד גיל 20 שנערכה ביוג'ין שבאורגון, ארצות הברית, ביולי, זכה במדליית ארד בקפיצה במוט בשיא אישי חדש של 5.50 מטר.

=== 2021 ===
==== מקום רביעי באליפות אירופה באולם ====
באליפות אירופה באולם שנערכה בטורון שבפולין במרץ סיים במקום רביעי בקפיצה במוט בתוצאה של 5.70 מטר.

באולימפיאדת טוקיו שנערכה ביולי-אוגוסט סיים במקום תשיעי בקפיצה במוט בתוצאה של 5.70 מטר.

=== 2022 ===
באליפות העולם באולם שנערכה בבלגרד שבסרביה במרץ סיים במקום תשיעי בקפיצה במוט בתוצאה של 5.75 מטר.

באליפות העולם שנערכה ביוג'ין ביולי סיים במקום חמישי בקפיצה במוט בשיא אישי חדש של 5.87 מטר.

באליפות אירופה שנערכה במינכן שבגרמניה באוגוסט סיים במקום תשיעי בקפיצה במוט בתוצאה של 5.50 מטר.

=== 2023 ===
באליפות העולם שנערכה בבודפשט שבהונגריה באוגוסט סיים במקום 14 בקפיצה במוט בתוצאה של 5.70 מטר.

=== 2024 ===
==== מדליית ארד באליפות אירופה ====
באליפות אירופה שנערכה ברומא שבאיטליה ביוני זכה במדליית ארד בקפיצה במוט בתוצאה של 5.82 מטר, יחד עם ארסו שאשמה מטורקיה, ואחרי ארמנד דופלנטיס משוודיה (6.10 מטר) ועמנואל קראליס מיוון (5.87 מטר). 

== שיאים אישיים ==
=== אצטדיון ===
* קפיצה במוט: 5.87 מטר (2022)

=== אולם ===
* קפיצה במוט: 5.81 מטר (2022)

==קישורים חיצוניים==

קטגוריה:קופצים במוט גרמנים
קטגוריה:אתלטים גרמנים
קטגוריה:קופצים במוט באולימפיאדת טוקיו (2020)
קטגוריה:אתלטים באולימפיאדת פריז (2024)
קטגוריה:גרמנים שנולדו ב-1995
מלכת המדבר

מלכת המדבר הוא מסע שטח אתגרי תחרותי לנשים בלבד המתקיים מדי שנה מאז 1999. המסע משלב נהיגה ברכבי שטח במדבריות ברחבי העולם, לצד פעילויות גיבוש, העצמה אישית וחוויות תרבותיות ייחודיות. האירוע מנוהל על ידי החברה הגיאוגרפית ונחשב לאחת החוויות הייחודיות לנשים בישראל. חלק מהכנסות האירוע נתרם לפרויקטים חברתיים וקהילתיים, במיוחד באזורים בהם מתקיים המסע.<ref name=":0"></ref>

== היסטוריה ==
מסע מלכת המדבר החל ביוזמת החברה הגיאוגרפית במטרה להעניק לנשים אתגר פיזי ומנטלי בשטח המדברי. האירוע הראשון התקיים בשנת 1999 והשתתפו בו מספר מועט של נשים. עם השנים גדלה הפופולריות של האירוע, ומשתתפות בו מאות נשים מדי שנה. המסעות נערכו במגוון מדבריות ברחבי העולם, כולל נמיביה, הודו, בוליביה, ירדן, מרוקו וישראל.<ref></ref>

== פורמט המסע ==
המסע מתפרש על פני שמונה ימים וכולל נסיעה בג'יפים, לינה בשטח, וביצוע משימות שונות. כל קבוצה מלווה על ידי מדריכה מקצועית שתומכת ומסייעת לאורך כל המסע. בנוסף, ניתנת לנשים ההזדמנות להשתתף בסדנאות והרצאות בנושאים מגוונים כמו הישרדות, ניווט ומנהיגות.<ref></ref>

המסע נמשך בדרך כלל כ-10 ימים, וכולל נהיגת שטח (המשתתפות נוהגות בעצמן ברכבי 4X4, מתמודדות עם אתגרי שטח שונים ומנווטות בעזרת מפות ומכשירי GPS), לינה בשטח (באוהלים או תחת כיפת השמיים, חוויה המאפשרת חיבור עמוק לטבע ולסביבה המדברית), פעילויות גיבוש (סדנאות, מעגלי שיח, טקסים ועוד) ומפגשים תרבותיים (תרבויות מקומיות, מפגשים עם נשים מעוררות השראה והתנסות במנהגים מסורתיים).<ref name=":0" />

== קהל יעד ==
המסע מיועד לנשים מכל הגילאים והרקעים, ללא צורך בניסיון קודם. הוא מושך אליו נשים המחפשות אתגר, הרפתקה, העצמה אישית וחיבור לטבע. עם השנים צבר האירוע פופולריות רבה והפך לסמל של העצמה נשית בישראל.<ref name=":0" />

== ידועניות שהשתתפו במלכת המדבר ==
=== 1999 ===
* שרה ב"ק, זכתה במקום השלישי
* חגית עוז

=== 2001 ===
* צגה מלקו, זכתה במקום הראשון

== קישורים חיצוניים ==
* [https://www.facebook.com/malkat.hamidbar/?locale=he_IL עמוד פייסבוק רשמי] של "מלכת המדבר"

== הערות שוליים ==

קטגוריה:ישראל: ספורט נשים
Latina Loca

"Latina Loca" הוא שיר שהוקלט על ידי הזמר-יוצר הרומני אלכס מיקה, בהשתתפות הזמרת והראפר קאליף.<ref name=":0"></ref> הוא יצא לאור ב-1 בנובמבר 2018, בהוצאת חברת התקליטים וויסז מדיה, כסינגל שלא מתוך אלבום.<ref name=":0" /> את השיר כתב, הלחין והפיק מיקה – קאליף כתב את הבית שלו.<ref name=":1"></ref>

השיר סימן את חזרתו של מיקה וזכה להצלחה ברחבי העולם, עם למעלה מ-8.5 מיליון השמעות בספוטיפיי.<ref name=":2"></ref>

== רקע וכתיבה ==
השיר נכתב, הולחן והופק על ידי אלכס מיקה, בעוד הראפר קאליף כתב את הבית שלו.<ref name=":1" />

ב-15 בינואר 2019, יצא לאור מיני-אלבום הרמיקסים הרשמי של "Latina Loca" שכלל ארבעה רמיקסים חדשים.<ref name=":3" />

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.<ref name=":2" /><ref name=":3"></ref>

== וידאו קליפ ==
הווידאו קליפ הרשמי של השיר פורסם ב-1 בנובמבר 2018 בשידור חי.<ref name=":1" /> הוא מתחיל בכך שניתן לראות את אלכס מיקה מבצע את קטע השירה שלו. בהמשך לכך, מבצעת את הקטע שלה בליווי רקדניות. לקראת סוף השיר, קאליף מבצע את קטע הראפ שלו. הקונספט של הקליפ הוא ריקודים ובין היתר גם טוורקינג.<ref name=":1" />

נכון לאוגוסט 2024 עומד מונה הצפיות של הקליפ על למעלה מ-7 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בנובמבר 2018
|סטרימינג • הורדה דיגיטלית
|וויסז
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירים בספרדית
קטגוריה:שירי אהבה
קטגוריה:שירים על אושר
תעשיות ברד'ר

תעשיות ברד'ר (באנגלית: .Brother Industries, Ltd) היא חברת אלקטרוניקה יפנית העוסקת בפיתוח, תכנון, ייצור ומכירה של ציוד הדפסה וציוד אלקטרוני אחר. החברה נוסדה בשנת 1908 בנגויה, יפן, והחלה את דרכה כספקית שירותי תיקון למכונות תפירה. עם השנים, התפתחה החברה והרחיבה את מגוון המוצרים שלה, הכולל כיום מדפסות, סורקים, פקסים, מכונות תפירה ביתיות ותעשייתיות, מכונות חיתוך וכלי מכונה. החברה מפעילה מתקני ייצור, מכירות ושירות ברחבי העולם, כולל יפן, אמריקה, אירופה, אסיה, המזרח התיכון ואפריקה. תעשיות ברד'ר מחויבת לאחריות חברתית וסביבתית, ופועלת לפי עקרונות הקיימות. נכון לשנת 2023, הכנסות החברה עמדו על 6.1 מיליארד דולר<ref></ref><ref name=":0"></ref>

== היסטוריה ==
היסטוריית תעשיות ברדר החלה בשנת 1908 כשהחברה נקראה במקור "Yasui Sewing Machine Co" בנגויה, יפן.<ref name=":0" /> שם החברה נגזר מדגם מוקדם של מכונת תפירה, ה-Brother, שנקראה על שם האחים יסואי, מסיושי וג'יצואיצ'י. בשנת 1955 הוקם הסניף הראשון של תעשיות ברדר, וב-1958 הוקמה חברת מכירות אזורית באירופה בדבלין אירלנד. שם החברה שונה לתעשיות ברדר בע"מ בשנת 1962. ברדר נכנסה לשוק המדפסות במהלך שיתוף הפעולה הארוך שלה עם מספר חברות בין-לאומיות.<ref name=":0" />

בשנת 1968 העבירה החברה את המטה הבריטי שלה לאודנשאו, מנצ'סטר, לאחר רכישת חברת מכונות התפירה הבריטית הוותיקה "Jones".<ref name=":1"></ref>

במרץ 2005 נפתח "Brother Communication Space" (שהפך למוזיאון Brother), מוזיאון תאגידי המשמש גם כמתקן יחסי ציבור, בנגויה.<ref name=":1" />

בדצמבר 2011 גיוונה ברד'ר את הצעותיה על ידי רכישת Nefsis, חדשנית בתוכנת שיתוף פעולה מרחוק ואמצעי ועידה מבוססי רשת.<ref name=":1" />

ברד'ר התחרתה רבות בשוק מכונות הכתיבה העולמי, בתחילה עם מכונות הכתיבה הידניות האישיות שלה מהמפעל בנגויה ולאחר מכן עם מפעלים משלה בחו"ל.<ref name=":1" />

בנובמבר 2012 הודיעה ברד'ר כי ייצרה את מכונת הכתיבה האחרונה שיוצרה בבריטניה במפעל בצפון ויילס. היא ייצרה 5.9 מיליון מכונות כתיבה במפעל וורקסהאם מאז שנפתח ב-1985. ברד'ר תרמה את המכונה האחרונה למוזיאון המדע בלונדון.<ref name=":1" />

בספטמבר 2022 חגגה ברד'ר אבן דרך של ייצור 70 מיליון מכונות תפירה ביתיות<ref></ref> מאז שהחלה בייצור המוני ב-1932.<ref name=":1" />

== קישורים חיצוניים ==

== הערות שוליים ==

קטגוריה:חברות אלקטרוניקה יפניות
קטגוריה:חברות הנסחרות בבורסה לניירות ערך בטוקיו
חטיפת הרכבת התחתית 123

חטיפת הרכבת התחתית 123 (באנגלית: The Taking of Pelham 123) הוא סרט פעולה ומותחן אמריקאי משנת 2009 בבימויו של טוני סקוט. הסרט מבוסס על הרומן באותו השם מאת ג'ון גודי, ומהווה את הגרסה השלישית לסיפור זה, לאחר סרט קולנוע משנת 1974 וסרט טלוויזיה משנת 1998.

== עלילה ==
הסרט מתאר את סיפורו של וולטר גרבר (דנזל וושינגטון), פקח ברכבת תחתית בניו יורק, שנכנס לתפקיד של מתווך כאשר קבוצת חמושים בראשותו של ריידר (ג'ון טרבולטה) חוטפת קרון נוסעים ומחזיקה את הנוסעים כבני ערובה בתמורה לכופר. העלילה מסתבכת כאשר גרבר מגלה שריידר הוא למעשה דניס פורד, מנהל לשעבר בחברת השקעות שנידון למאסר בגין הונאה פיננסית.

== שחקנים ראשיים ==
* דנזל וושינגטון – וולטר גרבר
* ג'ון טרבולטה – דניס 'ריידר' פורד
* ג'ון טורטורו – סגן וינסנט קמונטי
* לואיס גוזמן – פיל ראמוס
* ג'יימס גנדולפיני – ראש עיריית ניו יורק

== הפקה ==
ההפקה החלה במרץ 2008, והסרט יצא לאקרנים ב-12 ביוני 2009. הסרט הופק בתקציב של 100–110 מיליון דולר והרוויח כ-150 מיליון דולר בקופות.<ref name=": 0"></ref>

== ביקורות ==
הסרט קיבל ביקורות מעורבות מהמבקרים, כאשר ציינו לטובה את ביצועי המשחק של וושינגטון וטרבולטה, אך מתחו ביקורת על הסטייה מהעלילה המקורית.<ref name=": 0" />

== קשורים חיצוניים ==

== הערות שוליים ==

קטגוריה:סרטים שמתרחשים ברכבת
קטגוריה:סרטי מטרו גולדווין מאייר
קטגוריה:ניו יורק בקולנוע
קטגוריה:סרטי טוני סקוט
קטגוריה:סרטים אמריקאיים מבוססי ספרים
קטגוריה:סרטים על בני ערובה
קטגוריה:חידושים לסרטים
קטגוריה:סרטי פשע אמריקאיים
קטגוריה:סרטי מתח אמריקאיים
קטגוריה:סרטי קולומביה
באק האוורד הגדול

האוורד הגדול (באנגלית: The Great Buck Howard) הוא סרט קומדיה-דרמה אמריקאי משנת 2008 בבימויו של שון מקגינלי. הסרט עוסק בחייו של טוי גייבל, תלמיד משפטים שנשר מלימודיו ומוצא עבודה כמנהל סיבוב הופעות של קוסם מזדקן בשם באק הווארד (ג'ון מלקוביץ'). הסרט מבוסס באופן רופף על חייו של המנטליסט קרסקין הפלאי, שהיה פופולרי בשנות ה-70. בסרט שיתפו פעולה האב והבן טום וקולין הנקס.

== עלילה ==
טוי גייבל, תלמיד משפטים שנשר מהלימודים, מוצא עבודה כעוזרו האישי של באק הווארד, קוסם ואמן חושים לשעבר שנמצא בשפל הקריירה שלו. יחד עם ולרי ברנן (אמילי בלאנט), פרסומאית שמצטרפת אליהם בהמשך, הם מנסים להחזיר את באק לאור הזרקורים. אחד התעלולים המרכזיים של באק הוא לגרום להמון אנשים להירדם ולהתעורר באורח פלא. על אף שהמופע זוכה להצלחה מסוימת, העיתונות מפספסת את הרגע המכריע בגלל אירוע חדשותי אחר. למרות זאת, השמועות על המופע גורמות לבאק לחזור לתודעה הציבורית.

== שחקנים ראשיים ==
* ג'ון מלקוביץ' – באק הווארד
* קולין הנקס – טוי גייבל
* אמילי בלאנט – ולרי ברנן
* טום הנקס – מר גייבל
* ריקי ג'יי – גיל בלמי
* סטיב זאן – קני הנהג

== קבלה וביקורות ==
הסרט קיבל ביקורות חיוביות באופן כללי. על פי Rotten Tomatoes, כ־71% מהמבקרים נתנו לסרט ביקורות חיוביות עם ציון ממוצע של 6.4/10. הסרט גרף בסך הכל 900,689 דולר בקופות<ref></ref>

== הערות שוליים ==

קטגוריה:סרטי 2008
שאהד 101

שאהד 101 המכונה על ידי החות'ים חאטף 2 או על ידי המיליציות בעיראק ובסוריה מוראד 5 הוא חימוש משוטט איראני חמקני ושקט שנועד לשימוש הפרוקסי של איראן לבצע תקיפות בצורה שתקשה על זיהוי החימוש והפלתו.

אורכו מטר שישים ומוטת כנפיים שלו היא קצת יותר משני מטר. הגוף עשוי סיבי פחמן שמקטינים את חתימת המכ"ם עם אלומיניום תעופתי רגיל שמאפשר לצמצם את המשקל. ראש הנפץ מתחלף וכולל מטען רסס להרג בני אדם או ראש נפץ חודר שריון במשקל של בערך 8 ק"ג. את הראשים ניתן להחליף בקלות לפני השיגור. הכנפיים וסנפרי הגב מתפרקים כדי להקל על היכולת לנייד אותו בקלות ממקום למקום ולהרכיבו בשטח. השיגור נעשה בעזרת רקטת האצה קטנה וחצובה ניידת או ממכונית נוסעת.

בגרסאות הראשונות נעשה שימוש במנועי בנזין סיניים בעוצמה של 3.5 עד 11 כוח סוס אך כדי לאפשר טיסה שקטה יותר הוחלף במנוע חשמלי. טווח הטיסה בין 700–800 ק"מ והוא מנווט למטרה באמצעות זוג אנטנות לווייניות ובעזרת רשתות סלולר לאימות מיקומו. מהירות השיוט היא סביב 120 קמ"ש, איטית בחצי מסמאד 2 או אבאביל T.

==קישורים חיצוניים==

* 

== הערות שוליים ==

קטגוריה:חימוש משוטט
קטגוריה:איראן: כלי טיס צבאיים
קטגוריה:אמצעי לחימה איראניים
קטגוריה:HESA: כלי טיס בלתי מאוישים